gentaiscool/nusaparagraph_topic huggingface dataset:
Kompor listrik gaduh seeur kaleuwihan lamun dibandingkeun jeung kompor gas biasa. Anu kahiji nyaeta kompor listrik biasana gaduh bentuk anu leutik tibatan kompor gas. Janten lamun urang bade mawa kompor listrik kamamana teu pati riweuh sapertos mawa kompor gas anu biasana ukuranna badag jeung seeur anu kedah dipasang. Urang oge teu kedah mawa gas anu beuratna tilu kilo atawa leuwih. Kompor listrik oge gaduh bentuk anu datar sapertos keramik, teu sapertos kompor gas anu aya regulator jeung tungku anu beurat. Bentuk kompor anu datar tangtos leuwih gampang diberesihan jeung leuwih sae katingalina lantaran cekap dielap ku kaen beresih pas komporna tos teu panas. 

Topic: technology
Ti kajauhan Masjid Al jabbar katinggali ngapung di luhur cai. Tapi lamun ninggali leuwih deukeut mah masjid ieu sabenerna henteu ngapung. Tempat ibadah ieu ayana di tengah-tengah leuwi jadi katinggalina ngapung dina cai. Masjid ieu teu make kubah, jeung boga ornamen atap numpuk ngabentuk kerucut. Engkena masjid ieu bakal dilengkepan kaca anu warna-warni. Sanajan pembangunanna acan rengse, tapi kamegahan bangunan ieu langsung katinggali ti luar. Bentukna nu beda ti mesjid nu umumna nepikeun ka masjid ieu mindeng disumpingan ku para wisastawan. Lantai nu kahiji bakal dibangun museum sajarah nabi. Tuluy lantai nu kadua jeung tilu dijadikeun tempat ibadah nu bisa nampung jemaah. Salian ti eta geus dilengkepan oge ku fasilitas jang mondok, pelatihan, perpustakaan, jeung sajabana.

Topic: religion
Abdi sok panasaran pisan ka jalmi anu resep maen catur. Naha aya jalmi anu kiat sababaraha jam cicing di hareupeun meja sabari ningalian pion. Lamun teu ngartos catur mah pasti bakal bosen ningalna. Hiji waktos abdi maca novel ngeunaan jalmi anu janten juara ti maen catur. Abdi langsung panasaran kumaha carana maen catur lantaran di novel eta teh disebutkeun sababaraha istilah catur anu abdi teu apal. Abdi teras diajar maen catur make catur kertas anu pion na leutik tina palastik, laun-laun abdi oge latihan dina komputer. Abdi jadi resep maen catur, pas diajar abdi kantos ngelehan teteh-teteh anu ngajarkeun catur ka abdi.

Topic: sports
Lamun keur nyante, abdi biasana kempel sareng rerencangan lantaran abdi mah jalmi ma teh resepe pisan carita jeung ngobrol, biasana abdi ngajakan rerencangan emam di Mekdi sabari ngerjakeun tugas jeung ngobrol-ngobrol. Anu diobrolkeun biasana masalah hirup anu keur disanggareupeun. Biasana lamun tos ngobrol sareng rerencangan pikiran teh langkung hampang, teu loba pikiran. Lamun ka Mekdi oge biasana abdi mah sok neangan promo, cara na ngangge aplikasi Mekdi, biasana sok aya tawaran hayam 2, cai enteh, jeung sangu ngan dua puluh lima rebu, lumayan lamun udunan tiasa leuwih mirah. Lamun urang mineng balanja oge bakal meunang poin anu tiasa ditukeurkeun jang eskrim gratis.

Topic: leisures
Ayu teh ibu rumah tangga anu cicing di komplek perumahan anu rame. Ayu resep hirup jadi tatangga, sok ngabageakeun tatanggana sarta mindeng ngayakeun dahar babarengan atawa kagiatan sejenna pikeun nguatkeun tali silaturahmi jeung tatanggana. Nalika tatangga butuh pitulung, Ayu salawasna siap nulungan. Siga hiji waktu, tatanggana nu cicing di gigireun imahna kakeueum banjir, Ayu teu weleh mantuan meresihan imah tatanggana. Anjeunna oge sering ngabantosan budak tatanggana nalika tatanggana sibuk ku padamelan. Salian ti eta, Ayu oge meunang loba mangpaat tina hirup jadi tatangga. Lamun manehna butuh bantuan, saperti keur gering jeung teu bisa ngurus anak sorangan, manehna bisa menta tatanggana pikeun ngurus budakna.

Topic: slice of life
Sabab jadi sekretaris di kantor, urang mindeng pisan narima telepon ti calon costumer. Biasana urang sok ngajadwalkeun jeung jadwal boss urang. Tuluy ampir tiap minggu di minggu akhir gawe sok aya meeting, sakapeung mah meetingna lingkupna leutik, sakapeung oge lingkupna lobaan biasana dicampur jeung divisi-divisi nu sejen. Ngabahasna loba bisa ngeunaan target saminggu kahareup, jeung tanggung waler target naon wae nu geus atawa acan kacapai di minggu saacanna. Mindeng oge lembur di kantor ngabahas proyekan jeung nu sejen mun acan meunang target. Komo pernah sakali-kalina mondok di kantor lantaran nepikeun ka subuh meetingna, da rek balik kagok geus subuh tungtungna mondok di kantor.

Topic: business
Pangadeg agama Budha nyaeta Sidhartha Gautama lahir di India Kuna dina abad ka-6 SM. Anjeunna putra raja sarta hirup dina kondisi anu damai, bagja jeung mewah. Tapi, anjeunna ninggalkeun kahirupan mewah na nalika anjeunna yuswa 29 taun pikeun milarian pamahaman spiritual. Anjeunna ngumbara milarian sababaraha guru spiritual , nepi keun ahirna meunang elmu spiritual anu luar biasa. Anjeunna bakti diri pikeun ngajarkeun bebeneran spiritual anu anjeunna pendakan. Anjeunna janten Guru Agama sarta ngadegkeun Sangha, atawa komunitas kanggo jalmi anu nuturkeun ajaran manehna. Anjeunna ngembangkeun Budha, anu ngamajukeun konsep tilu jalan anu kedah dijalankeun: nyaeta jalan bebeneran, jalan pangorbanan, sareng jalan kasadaran. Anjeunna maot dina yuswa 80 taun.

Topic: religion
Hayu urang sasarengan nyanghareupan bencana alam kalayan persiapan anu sae supados tiasa ngajaga diri sareng kulawarga. Musibah alam tiasa lumangsung iraha wae sareng dimana wae. Hayu urang nyiapkeun diri pikeun salamet sareng ngajaga diri tina musibah ieu. Persiapan pikeun bencana alam penting pisan. Entong ngantepkeun diri sareng kulawarga reuwas sareng teu siap pikeun bencana alam. Hayu urang siap awal jeung ngajaga kaamanan babarengan. Persiapan taliti mangrupakeun konci pikeun nungkulan bencana alam. Urang henteu terang iraha bencana alam bakal lumangsung, janten hayu urang nyiapkeun diri ayeuna pikeun ngirangan resiko sareng ngirangan dampakna. Urang teu bisa ngadalikeun bencana alam, tapi urang bisa ngadalikeun kumaha urang ngabales eta. Hayu urang siap-siap ayeuna pikeun nungkulanana sacara tenang sareng teratur.

Topic: slice of life
Dina hiji isuk anu cerah, Maria mutuskeun pikeun latihan ringan di taman deukeut imahna. Anjeunna milih jalan-jalan santai bari ngaraosan hawa seger sareng pamandangan anu endah. Bari leumpang, Maria ngarasakeun angin isuk tiis tur nempo loba jalma latihan di taman. Sababaraha urang lumpat, sedengkeun anu sanesna leumpang gancang, sapedah, atanapi ngalakukeun yoga. Maria nuluykeun leumpang lajeng direureuhkeun manteng. Anjeunna manjangkeun suku, tonggong, sareng panangan sateuacan neraskeun perjalanan. Nalika anjeunna ngaliwat lapangan maen bal di taman, Maria ningali sababaraha budak leutik maen bal. Anjeunna seuri jeung inget budak leutik na nalika anjeunna resep maen bal jeung babaturanana. Nanging, waktos ieu anjeunna ngan ukur ningali murangkalih ti kajauhan bari terus leumpang.

Topic: sports
Kanggo jalmi anu resep nginum cai haneut biasana urang sok ngagolakeun cai dina kompor make dandang atawa cerek. Upami bade nyimpen cai panas kanggo dipake saterasna urang tiasa nyimpen cai tetep panas dina termos. Sanajan bagian luarna ti palastik, tapi termos tiasa nyimpen cai panas nepikeun sapoe, janten upami urang bade nginum cai panas teu kedah naheur cai sababaraha kali, cukup sakali we, teras disimpen dina termos. Tapi urang kedah ati-ati ngangge termos lantaran termos teh di jero na aya tabung kaca anu fungsi na nahan udara supados teu beunang cai panas, lamun katodel atawa labuh ti tempat anu jangkung termos bisa pepeus. 

Topic: food & beverages
Ulah aneh mun urang indit ka desa urang bakal manggihan cai nu karasa tiis pisan. Komo deui pas isuk-isuk geus siga cai es. Tapi caina teh alami, jernih, jeung tawar atawa euweuh rasa. Sabagian gede masarakat di desa masih ngagunakeun cai sumur jang kabutuhan cai. Komo teu jarang oge aya nu ngamangpaatkeun tina mata cai anu deukeut. Ku sabab kitu, mun urang ngabutuhkeun cai, siga rek mandi, urang bakal butuh ember jang nyokot atawa ngaguyurna. Emang karasa cape tapi sapadan jeung kualitas cai nu ku urang meunangkeun. Geus pasti weh hanjat mandi teh awak bakal ngabirigidig, komo pas isuk-isuk mah.

Topic: slice of life
Bola kabugaran, ogé katelah bal gim, mangrupikeun alat latihan bumi anu tiasa dianggo pikeun sagala umur. Salian ti olahraga, ibu hamil atawa jalma kalawan kaayaan nu tangtu ngagunakeun bal ieu pikeun ngaronjatkeun kaséhatan awak maranéhanana. Cara pikeun ngaleutikan patuangan urang kalayan bal gym nyaéta kalayan gerakan plank. Gerakan plank sorangan sabenerna alus pikeun nyusut patuangan. Tapi mun urang tambahkeun bal gim ka gerakan, anjeun bakal meunang sensasi béda dibandingkeun gerakan plank biasa. Kahiji, nyandak posisi tengkurap dimana bal gim ngarojong awak urang, pastikeun duanana leungeun mangrupakeun numpu awak. Kasaimbangan kedah diatur heula sareng fokus kana kontraksi dina beuteung.  Ulah nempatkeun beuteung atanapi tuur anjeun dina lantai sateuacan waktos anu dipasihkeun réngsé supados mangpaat tina latihan ieu tiasa dirasakeun.

Topic: sports
Dina sabagean daerah salah sahijina  daerah desa semelinang tebingdi kabupaten Indragiri Hulu, tokoh adat nyaeta jelema anu boga pangaweruh jeung kakuatan gede di masarakat ngabogaan hiji tanggung jawab mangrupa ngajaga  benteng ti generasi ka generasi generasi pikeun ngembangkeun adat jeung latihan di kahirupan sosial, bangsa jeung nagara dumasar kana nilai nilai luhung adat jeung budaya. Tokoh adat boga pamenta ngajieun kasiapan pikeun ngarumuskeun kawijakan adat. Pikeun ngabasmi jelema anu ngalanggar kalakuan norma saperti diantara na aya kenakalan rumaja. Di Desa Semelinang Tebing. Tokoh adat boga peran aktif karakter jeung pangawasan. Sabab aya bentuk kenakalan remaja anu mindeng lumangsung di Désa semelinang nyaeta sex di luar nikah. Dina hal ieu karakter adat istiadat maénkeun peran penting dina ngajawab masalah éta kajadian ka rumaja, bahwa lamun ngalanggar eta teu ngan aya sanksi sosial tapi oge aya hukum adat anu berlaku.

Topic: culture & heritage
Hiji poe, pasangan nikah anu geus nikah salila 5 taun mutuskeun pikeun balik liburan babarengan ka pantai. Aranjeunna leres-leres ngarepkeun liburan sabab duanana sibuk sareng padamelan sapopoe sareng jarang gaduh waktos kualitas babarengan. Sesampainya di pantai, aranjeunna mutuskeun pikeun leumpang sapanjang pantai jeung ngarasakeun tetempoan endah. Nalika aranjeunna leumpang, aranjeunna nyarioskeun masa lalu, carita cinta, sareng rencana pikeun masa depan. Sanggeus leumpang rada jauh, maranehna manggihan hiji tempat nice diuk jeung ngarasakeun Panonpoe Tilelep. Nalika panonpoe surup, aranjeunna mutuskeun pikeun ngawangun api unggun leutik sareng masak tuangeun sederhana anu aranjeunna bawa. Bari ngadagoan dahareun asak, aranjeunna ngobrol ngeunaan impian maranehanana sarta harepan pikeun mangsa nu bakal datang, sarta oge ngabahas sababaraha tantangan aranjeunna nyanghareupan salaku pasangan.

Topic: slice of life
Mun urang boga anak atawa adi, euweuh salahna mun urang ngalatih maranehna dina kaayaan genting, siga bencana alam. Maranehna oge kudu apal sabab ieu elmu pangaweruh nu mangpaat jang kahirupanna. Komo dina kaayaan genting mah sakapeung teu inget sasaha salian ti nyalametkeun diri masing-masing. Alusna urang ngalatih maranehna ngeunaan naon nu kudu dilakukeun mun kajadian bencana alam, jeung tempat mana wae di imah anu aman. Lamun gempa bumi alusna nyumput di meja anu kokoh, tapi mun aya kasempetan lumpat mah mending lumpat ka lapangan anu terbuka. Bejaan oge lantaran aya imah anu dijieunna teu kokoh, komo mun gempana gede mah.

Topic: slice of life
Di gunung urang kudu hemat batre jeung dahareun, lantaran pencahayaan jeung dahareun jadi hal anu penting jang tuluy ngajaga stamina jeung kaamanan urang. Kudu hemat dina ngonsumsi bekel dahareun! Urang tangtu bisa apal iraha dahareun urang bakal beak, ku sabab kitu pikirkeun deui ku taliti jeung kudu bertahan sanajan lapar. Lamun dahar ti alam liar, ulah ngadahar daun jeung buah anu warnana teh caang atawa aya buluan lantaran biasana eta teh ngandung racun. Urang bisa perhatikeun, mun aya monyet tuluy monyet ngadahar buah eta, berarti buah eta aman jang dikonsumsi ku urang oge. Salian eta, pencahayaan pas peuting oge ngajaga urang meh salamet. Hurungkeun senter urang pas geus poek jeung pareuman pas urang rek sare.

Topic: slice of life
Perjalanan jeung perjuangan Buya Hamka hararese dibayangkeun ku ngaran gedé bapana Abdul Karim Amrullah, rumaja Hamka mineng ngarambat jauh ulin sorangan. Ajeunna hijrah ka Jawa dina yuswa 16 taun. Sanggeus sataun, manéhna balik deui ngangkat Muhammadiyah di Padang Panjang. Pangalaman ditolak jadi guru di sakola milik Muhammadiyah lantaran teu boga ijazah jeung kritik kana kamampuhna nyarita basa Arab ngahudangkeun kahayang Hamka ngora ka Mekah. Ku basa Arab anu diulikna, Hamka diajar sajarah jeung sastra Islam sorangan. Balik deui ka Indonésia, Hamka digawé jadi wartawan bari jadi guru agama di Deli. Sanggeus nikah, manéhna balik deui ka Medan sarta mingpin Pedoman Komunitas. Ngaliwatan karyana Dina Panyalindungan Ka'bah sareng Tenggelamna Kapal Van Der Wijck, ngaran Hamka ngaluhuran salaku sastrawan.

Topic: religion
Betawi kasohor ku senjata tradisionalna nyaeta Golok. Senjata tradisional ieu mineng dijadikeun asesoris sapopoe pikeun pakean adat Betawi anu dipake ku lalaki Betawi. Golok diselapkeun sareng diikat kana beber hejo sareng dianggo nalika damel atanapi iinditan minangka alat pertahanan diri. Golok nyaeta senjata anu gaduh bilah anu panjang sarta seukeut dijieun tina beusi atawa waja sarta gagangna dijieun tina kai teuas. Sarung dina golok dijieun tina kai anu dipake pikeun nyimpen golok. Golok dibagi tilu rupa, nyaeta golok kerja, golok simpenan, jeung golok sorenan. Ku urang Betawi, golok biasana diteundeun di dapur. Senjata tradisional Betawi ieu oge disimpen dina handapeun bantal. Ieu dimaksudkeun supados leuwih gampang lamun rek dipake.

Topic: culture & heritage
Sateuacan lebet kana sasih Ramadhan, sim kuring nganjang ka Gereja Katedral Santo Petrus Bandung sareng rerencangan ti Komunitas Bandoeng Waktoe Itoe, komunitas anu mikacinta sajarah di Bandung. Mimitina mah kuring ngan ukur pilari di sabudeureun, tapi nyatana urang dipandu langsung ti salah sahiji pajabat garéja anu ngajelaskeun jéntré ngeunaan gereja ieu. Henteu ngan ukur kamar utama, tapi urang ogé wilujeng sumping ningali kamar confessional, lantai kadua, kamar baptis, jsb. Salah sahiji bagian gareja anu kuring resep, upami teu lepat ieu mangrupikeun altar, aya tulisan "Datang ka kuring anjeun anu capé sareng nanggung beban". Aula utama Garéja, difoto ti balkon lanté kadua. Kuring ngeposkeun poto ieu dina Carita Instagram, tapi saatos 2 jam kuring ngahapus sabab seueur anu nyangka kuring parantos ngarobih agama sareng sawaréh panginten kuring Katolik. Sanggeus nganjang ka dinya, kuring mikaresep karya-karya arsitéktur C.P Wolf Schoemaker, arsiték kasohor anu geus nyieun rupa-rupa wangunan Art-Deco anu ngahias Paris van Java.

Topic: religion
Katel mangrupakeun wadah paranti masak utama anu paling sering di pake sareng anu paling praktis matakna wajib pisan katel aya di unggal Imah sangking penting na. Sabenerna loba kaunggulan dina ngagunakeun hiji katel bisa ngasakan sagala. Salian ti fungsi utama pikeun ngagoreng katel, bisa oge ditumis nepi ka ngagodog. Hal ieu dimungkinkeun sabab bentukna katel anu lega jeung kerung jadi bisa nampung leuwih loba masakan jeung lamun masak nu aya cai an boh sayur boh ngagodog mie jadi na moal bahe. Ngaefisienkeun waktu oge jadi sakali masak bisa loba jadi bis leuwih irit. Sakali masak bisa keur babaraha kali dahar. 

Topic: food & beverages
Ustadz Handy Bonny nyaea salah sahiji pendakwah nu dipikaresep pisan ku kaum milenial mah. Ustadz Handy Bonny lahir di Bandung, 14 April 1988. Anjeunna lulusan sarjana di Universitas Padjadjaran jurusan Ilmu Komunikasi. Ustadz Handy Bonny dikenal sabab gaya penampilan jeung gaya retorikana. Gaya pakean nana nyaeta ngangge pakean stylish nu saderhana jiga budak ngora, janten nyentrik pisan tinu pendakwah sejen. Anjeunna oge gaduh gaya bahasa nu nyentrik, unggal nyampaikeun dakwahna pasti ngangge retorika nu menarik janten mudah dipahami ku buda ngora. Hal eta nu mantak ngajadikeun anjeunna seueur dikaresep ku kaum milenial. Anjeunna oge aktif dina sosial media kangge nyebakeun pesan dakwahna.

Topic: religion
Chef jeung Koki teh pagawean anu beda. Chef teh nyaeta nu mibogaan kaparigelan dina masak. Salian masak, Chef oge sakola kuliner salila dua atawa opat taun, atawa bisa oge magang ka chef nu sejen nepika meunang elmu nu satara. Chef oge boga tanggung waler anu gede misalna jadi supervisor. Tuluy nyieun menu di restoran. Sedengkeun koki mah nu ngolah dahareun unggal poe, ngalakukeun gawean oge saluyu arahan, ngumbah peralatan masak atawa peralatan dapur oge jadi gaweanna koki, tuluy koki mah biasana nurutan kana unggal resep anu geus ditangtukeun, jeung masih dina tahap diajar. Jadi sacara umum mah, jabatan, gaji, jeung pengembangan karier koki leuwih rendah tibatan chef.

Topic: food & beverages
Salah sahiji wisata alam nu terkenal di Tasik nyaeta Pantai Sindangkerta. Lokasina aya di Sindangkerta, Cipatujah. Pantai ieu ngabentang sapanjang jalan utama. Di pantaina seueur batu karang nu endah pisan. Komo mun sore mah pas cai laut surut, batu karangna katarembong bisa pake popotoan. Di pantaina oge seueur keneh umang. Jadi mun kadieu mah pasti we wareg ngala umang jeung wareg popotoan. Mun kadieu teu kudu mayar karcis, cukup mayar ku jajan ka warung nu warga lokal we. Pantaina oge luas pisan, seubeuh jang lulumpatan mah. Harga jajanan di warung na oge kabilang murah, sarua jeung harga jajanan di lembur. Pokokna mun hoyong nikmati pantai tapi teu gaduh acis seueur, sumping we kadieu, dijamin bakal betah.

Topic: leisures
Garang  haseum nu paling ngenah di pekalongan
Garang Asem nyaéta kadaharan olahan hayam anu disiapkeun ku santan jeung daun cau. Rasana gurih tapi leuwih haseum, biasana dimasak ku belimbing wuluh mun teu salah mah. Tadina mah panginten aya opor, tapi kalduna langkung hampang. Rasa gurih dimeunangkeun tina santan. Biasana didahar salaku lauk sareng sangu. Pikeun kuring, éta cocog pikeun didahar salaku tuangeun nalika kuring gering. Tapi, asam garang nu karandapan ku kuring di Pekalongan siga rawon, jadi sajenis pindang. Kalduna warnana poék jeung biasana didahar jeung endog bebek, saperti kieu: Tempat anu biasa dijugjug kulawarga kuring nyaéta Garang Asem H. Masduki, alamatna Jl. Gen. Sudirman No 169, Kebulen, Kec. Pekalongan Barat Kota Pekalongan.

Topic: culture & heritage
Film Yowis Ben boga latar di Malang jeung nyaritakeun Bayu, anak tukang dagang Nasi Pecel nu miskin jeung cicing di imah kontrakan. Di sakola, Bayu sering dihina ku sabab budak miskin, sarta ditolak nalika ngadeukeutan budak awéwé. Bayu boga cita-cita kudu sukses jeung kawentar sangkan bisa mantuan ekonomi indungna mayar  imah, da dina carita na si bayu jeung indung jeung amang na bakal di usir mun teu nbisa mayar kontrakan. Teun ngan dimah hirup bayu di sakola ge teu leuwih alus di sakola bayu sok di hina nrpi ka bayu boga tekad hayang ngarubah hirup na supaya bisa di hargaan jeung dipikahormat di sakolana. Dina waktos anu sami, rerencangan Don, Nando sareng Yayan oge hoyong kasohor sareng sukses supados tiasa ngabuktikeun sareng ngabanggakeun kolotna, teras ngadamel band anu namina Yo wis ben.

Topic: leisures
Katering nyaeta salah sahiji jasa dibidang masakan, ngameh usaha katering kudu boga pagawe nu bakal nyekelan bidangna sewang-sewangan, komo lamun kateringna geus gede atawa kasohor. Nu kahiji juru masak anu tugasna masak dahareun katering. Nu kadua asisten juru masak anu tugasna teh ngabantuan juru masak. Nu katilu tukang ngumbah misal ngumbahan peralatan masak nu kotor, atawa ngeringkeun make elap beresih, tuluy nendeun kana tempatna. Nu kaopat kepala pelayanan anu tugasna ngakoordinir tugas para pelayan salila acara pesta. Nu kalima pelayan katering anu boga tugas menyajikan dahareun jeung ngisi dahareun nu kosong, tuluy nu mawa piring gelas nu kotor, jeung sajabana. Nu terakhir supir, anu tugasna nganteurkeun pesenan, atawa nganterkeun pagawe katering balanja, jeung sajabana.

Topic: food & beverages
Rawon di jieun tina daging bisa daging naon wae sakumaha kahayangna tapi biasana di jieun tina daging sapi. Cara masakna sabenerna teu patu hararese, komo ayeuna loba bungbu instan nu ges tinggal asupkeun aduk aduk terus jadi. Tapi lamun hayang nyieun anu bener bener bungbu nu kudu di siapkeun bawang bodas, bawang bereum, laja, koneng, eung sajabana eta kabeh di haluskeun teu poho asupkeun pucung. eta kabeh kari di tumiskeun terus asupkeun ka daging sapi nu ges di godog samemehna, berean bungbu uyah pecin jeung sajabana. Rawon ti jawa timur ieu oge salah sahiji makanan khas nu pangkolotna di indonesia.

Topic: culture & heritage
Melak pepelakan mangrupakeun kagiatan nu boga mangpaat jeung resep jang loba jelema mah. Salian bisa ngahasilkeun bahan pangan sehat jeung bergizi, melak pepelakan oge bisa ngaendahkeun lingkungan nu aya di sabudureun, ngaronjatkeun kualitas udara, jeung ngurangan dampak parobahan iklim. Salian eta, melak pepelakan oge bisa jadi hobi nu bisa ngurangan stres jeung mantuan ngajaga kasehatan mental. Proses melak pepelakan ngabutuhkeun rarancang nu asak, tuluy milih pepelakan anu bener, persiapan anu sae, sarta perawatan nu teratur jeung teterusan. Salian eta, ngagunakeun bahan kimia oge kudu luyu jeung aturan, sarta merhatikeun dampakna kana lingkungan jeung kasehatan jelema. Ku kituna, melak pepelakan bisa jadi alternatif nu alus jang urang minuhan kabutuhan pangan, ngajaga lingkungan, sarta numbuhkeun kacintaan ka alam.

Topic: slice of life
Cilok nyaéta jajanan has Sunda anu bentukna siga baso anu dijieun tina tipung tapioka kalayan bumbu tambahan, kayaning sambel kacang jeung sambel cabe. Bentukna buleud sarta sakapeung dieusi ku isian, kayaning daging, sosis, gajih, abon atawa potongan endog di jerona. Kecap cilok mangrupa singgetan tina kecap basa Sunda, nyaéta aci anu hartina tapioca. Jeung dicolok, nyaéta, lidi anu dicolok kana aci. Pangaranan ieu mangrupa tradisi ngaran dina basa Sunda anu tujuanana pikeun ngagampangkeun ngucapna sarta méré informasi ngeunaan bahan jeung téhnik ngadahar ieu kadaharan. Kusabab gampang ngadamelna, saha waé tiasa ngadame ieu cilok. Ku kituna cilok ogé tiasa  jadi ide pikeun dijual di imah, utamana pikeun barudak leutik anu resep jajan, cilok bakal pohara populér lamun dijual di sabudeureun imah.

Topic: business
Buku ieu ngabahas psikologi survivor. Naha sababaraha kabur ti runtuhna puseur perdagangan dunya salila 9/11 Serangan, sababaraha maot. Anu salamet nalika pesawat nabrak langsung ka bumi. Jalma anu maot sanggeus pesawat nabrak, dititah neruskeun gawé. Lamun nempo flashbacks, éta konyol. Tapi kajadian ieu lumangsung deui jeung deui. Ku kituna bisa dicindekkeun yén kahayang pikeun "taat ka otoritas" / "go with the flow" geus jadi sipat "firmware" manusa sacara umum, anu lumaku dina kaayaan normal. Dina kaayaan musibah mah BEDA CARITA, juragan. Urang kudu bener-bener skeptis ka otoritas, mun urang hayang aman eta gumantung kana tingkat musibah teuing, na, lamun kaluar ngan 6 jam, Anjeun teu kudu ngalanggar aturan.

Topic: slice of life
Donat mangrupa salah sahiji jajanan anu geus aga ti baheula,  bentukna buleud tur datar kalawan liang di tengahna. Rasa donat condong hambar, ku kituna donat di daharna bareng jeung gula halus. Ayeuna donat geus loba macem rasa na, aya nu amis bisa make gula, selaibuah, keju, coklat, seres, kacang jeung loba deui rasa lainna aya oge donat nu rasa asin anu pake toping daging hayam, abon, sosis jeung sajabana. Donat teh dahareun anu sabenerna babari di jieun bahan na ngan tipung tarigu jeung bisa di tambah kumeli mun hayang terus cai, endog, susu jeung ragi. Eta kabeh bahan di campur di cicingkeun nepi ka ngembang terus di bentuk tuluy di goreng.

Topic: food & beverages
Kamera ayeuna geus jadi salah sahiji barang anu sigana teu bisa leupas dina kahirupan sapopoe, komo ayeuna era na digital jeung rame rame na social media. Kamera salah sahiji alat anu bisa di pake sapopoe ku batur ameh bisa terus update jeung dunya maya di social media. Keur update urang kudu ngasupkeun foto atawa video. Bahkan jaman ayeuna loba pagawean anu gawena ngagunakeun kamera salian ti fotographer. Tuntutan hirup masarakat ayeuna anu digital pisan jad teu bisa leupas tina kamera, dina handphone oge ayeuna geus di lengkepan ku kamera jadi urang bisa foto foto atawa nyieun video make handphone jeung hasil foto tina kamerana alus.

Topic: technology
Ti perubahan kamera jeung lobana perubahan fisik Poco F4 bakal aya perubahan nu merenah. Mulai ti spésifikasi kaméra POCO F4 ogé disaluyukeun supados smartphone ieu ogé cocog pikeun panyipta kontén atanapi anu resep fotografi mobile. Upami réréncangan parantos nganggo POCO F3 sateuacanna, maka diménsi awak POCO F4 bakal katingali sareng raos kirang langkung sami. Ngan ayeuna mah bisa disebutkeun leuwih modern, ngagunakeun surfaces datar dina dua sisi, sarta ngabogaan modul kaméra pungkur lengkep anyar. Beuratna masih kirang ti 200 gram. Kalayan kandelna ngan 7.7mm, POCO F4 mangrupikeun smartphone POCO ipis ayeuna. Awak karasa padet dina leungeun, sisina henteu rata, alias masih aya kurva 2,5D, jadi juruna teu karasa seukeut. Gampang pas dina saku, tapi cukup ageung pikeun dianggo ku hiji leungeun. Awak pungkur sorangan ngagunakeun permukaan kaca.

Topic: technology
Lamun bosen olahraga leumpang, urang sok olahraga nyapedah. Tapi teu samindeng olahraga leumpang, anu tiap weekend atawa weekday oge kadang-kadang osok. Lamun nyapedah mah paling tina sabulan ge ngan 1 nepi 2 kali. Ti imah sok ngusahakeun mulaina ti jam 6 isuk-isuk, ngameh teu beurang teuing. Jadi sarapan heula 30 menit saacan mulai nyapedah. Balik deui ka imah biasana jam 12 beurang, sabari neangan dahareun jang dahar beurang ngameh di imah teu dahar deui. Lamun rute nyapedahna sok ka alun-alun Bandung atawa ka Dago, komo baheula lamun keur aya car free day pasti ka Dago nyapedah. Lamun diitung-itung mah aya kana 15-20 kiloan sa kali nyapedah teh. Eta ge sabari eueureunan di jalan.

Topic: leisures
Tips kanggo nu usaha kadaharan tradisional ngameh usahana sukses jeung rame. Nu kahiji kudu gencar promosi, promosi di sosial media ciga masang foto di Instagram atawa Facebook jang nyieun batur tertarik. Atawa bisa nyewa influencer jang ngapromosikeun usaha kadaharan tradisional ieu. Nu kadua kudu pertahankeun ciri khas, boh tina segi tampilan kadaharan, rasa atawa tempat daharna lamun enya boga tempatna mah. Nu katilu kudu menta saran ti nu geus meuli, ieu penting oge jeung jarah dipigawe ku lolobana restoran tradisional, padahal mun aya saran urang bisa meunangkeun rasa nu otentik jeung penyajian nu sarua jeung daerah asal kuliner. Nu terakhir kudu ngajaga kaberesihan, biasana nu meuli bakal balik deui ka restoran nu beresih sanajan dina segi rasa biasa-biasa wae tapi jadi aya nilai tambah sabab beresih tea.

Topic: culture & heritage
Qonaah nyaeta ridho ku pamere Allah SWT. Hiji jelema nu mibogaan duit loba, jabatan nu luhur, harta nu loba, ngan teu mibogaan sifat qonaah, manehna bakal tuluy ngarasa kakurangan, sarakah, jeung tangtuna hirupna teu bahagia. Contona hiji jelema nu mibogaan mobil kudu bersyukur lantaran masih loba jelema nu naek motor jeung teu kaduga meuli mobil. Maranehna nu naek motor kudu bersyukur sabab masih loba nu naek sapedah jeung teu kaduga meuli motor. Jelema nu naek sapedah oge kudu bersyukur, sabab masih aya nu leumpang jeung teu kaduga meuli sapedah. Kitu oge anu leumpang, kudu bersyukur sabab masih aya nu teu bisa leumpang, jeung kitu saterusna. Jelema nu mibogaan sifat qonaah nunjukkeun hirupna bahagia jeung teu susah.

Topic: religion
Budak lalaki biasana anu leutik keneh lamun di pangmelikeun cocoan pasti milihna robot robotan, eat teh geus jadi naluriah budak lalaki, sarua jeung budak awewe pasti milih na boneka. Cocooan robot salian ti cocoon biasa anu bisa nyieun budak anteng tapi nyoo robot oge ngabogaan manfaat jadi maén robot bakal ngajadikeun barudak diajar éléktronika jeung ngawangun kaahlian maranéhna. Ieu dicandak tina motor atanapi mesin nyetir éléktronik dina robot anu sumber gerakna. Robot robotan bisa dicoo dina sagala umur barudak. Nalika maén robot, aranjeunna tiasa ngajalajah gerakan, konstruksi, beurat sareng kasaimbangan. Dimana kasaimbangan pohara penting pikeun robot, utamana robot kaulinan anu boga dua suku. Éta tempat anjeunna diajar, yén robot peryogi sahenteuna tilu titik grounding disambungkeun supados tiasa nangtung nangtung sareng leumpang.

Topic: technology
Hayu urang ngawanohkeun deui camilan khas Sunda nu hiji ieu, camilan anu dimasak dina citakan khusus ieu tos mulai dipohokeun ku barudak ngora. Bandros, camilan anu teu ngan enak hungkul tapi oge sehat lantaran dijieun ku tipung aci anu dicampur jeung tping beas make santen jeung uyah teras dipurulukan kalapa. Rasa bandros bener-bener gurih jeung lembut di jero tapi garing di luarna. Cara masak bandros oge khusus kedah nganggo katel anu bentukna sapertos satengah bunderan sapertos bulan sabit. Dina proses masakna, bandros pasti ngauarkeun bau anu seungit pisan. Saha wae anu ngambu seungitna pasti langsung hoyong nyobian. Ngan hanjakalna bandros masih keneh jarang kreasina, janten urang tiasa gampang bosen ngaemamna, padahal lamun dikreasikeun pasti bisa leuwih nikmat deui, misalna dipasihan toping keju mojarela, atawa dieusi ku sosis jeung baso.

Topic: food & beverages
Abdul Malik, nama kecil Hamka, lahir pada 17 Februari 1908 di Tanah Sirah, kini masuk wilayah Nagari Sungai Batang, Kabupaten Agam, Sumatra Barat. Keur umurna 12 taun, Malik nyaksian cerai kolotna. Sanajan bapana taat kana agama, dulur-dulur ti indungna tetep ngalaksanakeun tradisi anu teu luyu jeung ajaran Islam. Poé kahiji sanggeus kolotna cerai, Malik bolos sakola. Anjeunna meakkeun waktos ngurilingan kampung. Malik sering ngumbara jarak jauh sorangan, ngumbara ka sababaraha tempat di Minangkabau. Bapana masihan julukan "si bujang jauh" sabab anjeunna sering  jauh ti kolotna sorangan. Umurna kakara 15 taun, Malik geus boga niat indit ka pulo Jawa. Manéhna kabur ti imah, teu kanyahoan bapana. Gerakan Islam di Jawa gedé pangaruhna ka Malik. Tina pangalamanna di Yogyakarta, anjeunna manggihan Islam salaku hiji hal anu hirup, perjuangan sareng ngadegna dinamis. tapi lamun umat Islam di Minangkabau ditarik kana perdebatan ngeunaan prak-prakan ritual Islam, anjeunna mendakan organisasi gerakan sareng tokoh di Jawa fokus kana perjuangan pikeun ngamajukeun umat Islam tina katerbelakangan sareng penindasan. Mulai ti dinya Malik atawa Buya hamka mulai bertekad keur ningkatkeun Islam Muhammadiyah di Minang. 

Topic: religion
Harita pas banjir nu lumayan gede di daerah urang, urang teu ngantisipasina nepikeun imah teh kakeueum ampir satengahna. Didinya nu paling dipikaduhung mah nyaeta berkas atawa dokumen penting urang jeung kulawarga. Siga akte kalahiran, paspoe, akte, jeung ijazah. Kabeh leungit kabawa ku banjir. Anu tungtungna mah urang kudu nguruskeun deui pas geus beres banjir. Jadi ayeuna mah ku urang geus disiapkeun khusus di mana aya kondisi banjir deui moal kaleungitan da geus di wadahan, jeung diteundeunna oge di tempat anu luhur. Jadi mun banjirna tiba-tiba peuting, masih keneh aman. Alusna oge tempat neundeunna anu tahan cai, ngarah teu baseuh kakeunaan ku cai.

Topic: slice of life
Lalu Muhammad Zohri salah sahiji atlet sprint Indonesia anu meunangkeun kejuaraan dunia Atletik U-20 pas taun 2018 di Tampere Finlandia. Harita loba warta seliweran boh dina media sosial atawa dina TV. Saacanna mah teu loba nu wanoh ka atlet hiji ieu, da tara di sorot ku media. Tapi pas manehna meunang, ngaranna jadi ngalambung di media-media Indonesia. Masarakat Indonesia oge langsung panasaran ku pamuda nu usiana 18 taun ieu. Sanajan lain unggulan di kejuaraan dunia, tapi manehna berhasil ngabuktikeun yen manehna layak ditinggali ku dunia teu dianggap enteng. Tangtuna urang salaku pamuda generasi bangsa kudu boga sumanget kawas Zohri ieu nu pantang menyerah nepikeun ngabuktikeun ka dunia bahwa manehna oge bisa juara.

Topic: sports
Nina jeung Reni bakal janjian jang buka bersama di Masjid Raya Unpad atau nu sering dikenal ku sebutan MRU. Nina nungguan di halte payuneun ATM center. Sedengkeun Reni nembe angkat ti kostan nana. Saberes Reni jeung Nina pendak, langsung we ka MRU terus diuk di palataran nana. Pas lebet waktu buka puasa, Nina jeung Reni buka heula ngangge takjil nu disadiakeun ku MRU, tuluy sholat magrib. Beres sholat magrib duaan eta meser jajanan ka gerlam. Tos kenging jajanan mah duanana tuluy uih we ka kostan masing-masing kangge tarawehan di masjid caket kostan nana. Biasana duaa ieu teh sok ngahajakeun datang ka MRU kangge moro takjil gratis hungkul.

Topic: religion
Rafting atawa arung jeram nyaeta kagiatan nulusuran bagian-bagian saluran walungan anu ngarambat, ngagunakeun sababaraha wahana. Anu dimaksud wahana arung jeram nyaeta sarana/parabot nyaeta ku parahu karet, kayak, kanu jeung dayeuh. Aya lumayan seeur parabot diperlukeun pikeun ngalakukeun arung jeram. Kahiji, tangtosna, parahu. Sacara umum, bahan anu dianggo pikeun parahu ieu nyaeta PVC sareng nilon. Dumasar kana jenisna, aya parahu arung jeram anu boga liang pikeun ngocorkeun cai, ku kituna lamun aya cai dina parahu bisa langsung dikaluarkeun deui. Sajaba ti eta, palampung oge kaasup parabot kaamanan utama anu teu meunang tinggaleun pikeun ngajaga awak ngapung dina cai nalika urang murag kana cai.

Topic: sports
Tari Jaipong nyaéta jenis tarian anu asalna ti Jawa Barat. Tari Jaipong mimiti mekar di wewengkon Karawang jeung Bandung.
Tari ieu mangrupa gabungan tina sababaraha kasenian tradisional saperti Wayang Golek, Pencak Silat, jeung Ketuk Tilu. Ku kituna, Tari Jaipong ahirna kasohor ku gerak-gerakna anu pohara enerjik, unik sarta basajan. Béda jeung tarian tradisional séjénna, Tari Jaipong miboga ciri husus, utamana dina tari Jaipong gaya Kaliran, nyaéta kabungahan, érotisme, humanisme, gairah, spontanitas jeung kasederhanaan. Ciri-ciri tari jaipong ieu katémbong dina pola penyajian tarian, diantarana dibéré pola (pola ibing) saperti kasenian jaipongan anu mekar di Bandung. Salian ti éta, iringan alat musik degung bakal nambahan suasana nu meriah ku kituna réa nu milu nari bari lalajo tarian ieu.

Topic: culture & heritage
Salah sahiji hal nu bisa dilakukeun dina nambah penghasilan teh nyaeta muka usaha babarengan. Usaha nu dirintis babarengan teh salian bisa nambah penghasilan, oge bisa nambahan kapercayaan jeung kaharmonisan dina hubungan pernikahan. Loba pisan pasangan nu milih usaha jadi sumber penghasilan utama dina keluargana. Lolobana teh usaha nu dipasarkeun lewat media online jiga marketplace, jeung sajabana. Sagala rupa usaha nu dikelola jeung pasangan teh bakal berjalan lancar mun silih dukung jeung silih handle. Teu jarang pasangan nu nikah muda oge milih usaha jang jadi kagiatan sapopoena dina nambah penghasilan. Sok aya nu suamina damel, istrina ngajalankeun usaha ti imah. Tah ieu salah sahiji contoh ngajaga kaharmonisan ku cara nu saderhana.

Topic: slice of life
Hirup sareng pasangan anjeun kanggo waktos anu lami tiasa nyababkeun bosen sareng monoton dina hubungan. Nanging, aya sababaraha cara anu anjeun tiasa lakukeun supados anjeun henteu bosen hirup sareng pasangan anjeun. Ngawangkong sareng pasangan anjeun ngeunaan kabutuhan sareng harepan masing-masing dina hubungan tiasa ngabantosan ningkatkeun kualitas hubungan. Contona, nyawalakeun kagiatan atawa hobi nu rek dilakukeun babarengan. Nyadiakeun rohangan pikeun mitra pikeun ngalakukeun kagiatan atanapi hobi anu aranjeunna pikaresep tiasa ngabantosan ngirangan bosen sareng setres dina hubungan eta. Ilubiung dina kagiatan anu dilakukeun ku pasangan anjeun, sapertos ngadatangan acara kulawarga atanapi babaturan tiasa ngabantosan nguatkeun hubungan anjeun sareng ningkatkeun rasa komunitas anjeun.

Topic: slice of life
Mun olahraga nyapedah tangtuna samemeh nyapedah teh kudu ditinggali heula kondisi sapedah nu rek dipake. Mulai ti ngecek ban, rante, jeung kaberesihanana. Ieu penting lantaran bisa wae pas keur nyapedah ban teh kempes, pastina hese deui komo mun nyapedahna teh ka tempat anu sepi siga gunung. Biasana samemeh nyapedah ku urang ban teh geus dikompa heula ka bengkel motor da biasana sok nyadiakeun kompa kanggo ban. Sanajan bengkel motor loba ayeuna mah, tapi leuwih alus mah urang oge mawa kompa sorangan. Lantaran pernah kajadian nyapedah ka tempat anu sepi siga gunung euweuh tukang bengkel. Alhasil didodorong sapanjang jalan nepikeun ka manggihan bengkel. Alusna mawa kompa sorangan teh meh kajadian kawas kitu bisa diatasi.

Topic: sports
Ayeuna alat masak atawa parabot dapur teh makin loba wae pilihan jjeung rupa- rupa na teramsuk kompor. Jaman baheula mun rek ngasakan dahareun kudu neangan kai paranti masak nu di sebut  hawu. Kadieu na aya kompor sumbu  nu make minyak tanah keur bahan bakarna saengeus eta gara - gara minyak tanah mulai langka jeung mahal, kabeh nu make minyak tanah harita di pindahkeun kudu make gas nepi ka ayeuna. Kompor gas emang leuwih praktis pamakean nana, masangkeun na babari, make na babari tinggal ceklekeun jeung ka itung leuwih irit mun make kompor gas. Aya deui kompor listrik nu leuwih babari jeung praktis ti batan kompor gas, tapi kakurangan kompor listrik nyaeta mahal. 

Topic: food & beverages
Kumaha cara kuring milarian siaran radio sacara otomatis dina spiker Bluetooth atanapi dina radio anu henteu gaduh tombol tuning puteran? Metoda sabenerna gampang, tapi kadang metoda teu didaptarkeun dina manual. Pikeun milarian siaran radio sacara otomatis, mangga lebetkeun mode radio heula. Biasana ku mencét tombol M landian Mode. Pastikeun ogé anteneu radio diangkat. Upami teu aya anteneu anu diwangun, anjeun tiasa ngagantelkeun kabel carjer. Kabel carjer ogé boga fungsi minangka anteneu. Sanggeus éta pencét lila tombol play. Teras siaran radio di daérah éta bakal otomatis dipilarian sareng disimpen. Upami anjeun hoyong milarian deui siaran radio, anjeun tiasa pencét tombol play deui sakedap. Pikeun pindah antara saluran radio, anjeun tiasa nganggo tombol salajengna atanapi sateuacana. Upami alatna gaduh tombol nomer, anjeun tiasa pencét tombol nomer.

Topic: technology
Anu mimiti lalajo pertandingan baskét nyaéta turnamén antar sakola, nyaéta DBL (Development Basketball League). Sapertos turnamén futsal, panitia turnamén baskét ogé miwarang sakola pikeun ngagerakkeun suporter. Jeung jujur, suasana pertandingan basket sakola leuwih meriah tibatan futsal. Anu matak meriah téh tangtuna ayana suporter sabab nyadiakeun hiburan sorangan, malahan némbongkeun kréativitasna. Tah, padahal tim sakola kuring teu meunang dina pasanggiri baskét. Waktu keur di Jogja, kuring oge nongton pertandingan basket DBL jeung babaturan, malahan tujuanna 'refresh' jeung 'cuci mata'. Saleresna abdi oge hoyong nonton pertandingan badminton langsung. Tapi hanjakal masih teu kahontal nepi ka ayeuna. Sanajan kungsi aya kasempetan pikeun lalajo badminton nalika Kajuaraan Remaja Dunia dilaksanakeun di Yogyakarta taun 2017, tapi hanjakal harita kuring kungsi kagiatan salila sabulan. Éta sababna kuring gagal ningali éta, sanaos kuring parantos ngarencanakeun éta ti mimiti kuliah.

Topic: sports
Loba dahareun khas nu enak enek di indonesia ieu, aya nu sederhana nepika rieuh di jieun atawa di teangana. Nu babari di tasikmalaya aya nu ngarasa sangu TO atawa tutug oncom. Sangu tutug oncom ngajieuna babari pisan da ngan sangu anu di campur adukeun jeung sambel oncom. Sambel oncom nu di jieun tina oncom nu ges di ancurkeun terus di goreng nepi ka garing bari di bumbuan biasana bumbuna cabe jeung cikur. Rasa na lada jeung asin, Sangu tutug oncom bisa di dahar jeung deugeun nu sejena ayam goreng, tempe, tahu, lalab jeung sajabana. Babari pisan manggihan sangu tutug oncom ieu, jeung sangu tutug oncom ieu biasa di panggihan iraha wae ti isuk isuk mun rek sarapan nepi ka mun lapar tengah peuting. 

Topic: culture & heritage
Sholat Jum’at nyaeta shalat anu khusus pikeun umat Islam anu dilaksanakeun sacara khusus dina dinten Jum’at sareng salaku gaganti shalat lohor. Solat Jum’at sorangan dilaksanakeun sacara berjamaah jeung ngalaksanakeun shalat Jum’at téh janten kawajiban pikeun lalaki muslim lalaki anu geus baligh. Lantaran solat Jum’at dilaksanakeun sacara berjamaah, aya niat pikeun solat Jum’at pikeun imam jeung jamaah kalayan lafal anu beda-beda. Harti solat Jum’at atawa anu leuwih akrab jeung jujuluk “Jumaahan”, nyaeta salah sahiji ibadah anu wajib dilaksanakeun. Sholat Jum’at diwajibkeun pikeun lalaki muslim sareng mangrupikeun sunnah pikeun awewe. Ku sabab, utamana pikeun kaum wanoja, nalika datang waktu ngalaksanakeun solat Jum’at, geus cukup pikeun ngalaksanakeun solat Zuhur saperti biasana. Matak teu aneh, sacara umum paham kana solat Jum’at teh ibadah wajib pikeun lalaki.

Topic: religion
Liburan sok sinonim sareng kagiatan di luar bumi sareng kulawarga, nganjang ka tempat wisata sareng ningkatkeun stock poto pikeun bahan média sosial urang. Nyaan senang. Abdi sareng kulawarga resep wisata, khususna pantai. Tapi sakapeung nalika kuring liburan, kuring nyéépkeun waktos ngan ukur nganggo kasur sareng sare anu sanés. tah tapi lamun heuteu jadi libur tea mah, abdi ayeunamah leuwih sering jang produktif nyaeta pertama :
1. Diajar basa asing atanapi nyandak tés TOEFL. Mun teu boga duit, diajar make aplikasi di Play Store, mun ngarasa mampu, ajarkeun ka ponakan atawa budak SD di kampung. Mugia pangaweruhna langkung diasah sareng tiasa ngulinkeun kaparigelan basa Inggrisna.
2. Diajar nulis karangan, sabab diajar nulis karangan bakal ngabantosan anjeun langkung peka kana kaayaan di sabudeureun anjeun. Jeung hasil tulisan bisa dikirim ka portals warta online,  bari nambahkeun duit saku.
3. Mantuan kana tugas rumah tangga. Lamun teu boga kahayang hayang diajar basa deungeun, teu aya salahna pikeun mantuan karya indung anjeun di imah. Naha ngalereskeun kamar mandi / cai keran washafel, nyeuseuh baju atanapi nyeuseuh piring. Ngalakukeun matematik bari latihan.

Topic: leisures
Di Jakarta aya transportasi umum nu ngaranna teh MRT. MRT ieu teknologi nu paling anyar nu dipiboga ku Indonesia. Cara naekna urang cukup asup ka stasiun MRT nu paling deukeut. Lantaran MRT jalanna di handapeun taneuh, jadi urang ge engke bakal turun tangga. MRT ieu datangna tepat waktu, jadi kudu luyu jeung jadwal urang. Urang teu kudu pesen ngaliwatan online, cukup ngadatangan wae stasiun MRT. Mun geus asup stasiun urang kari nungguan MRT ngaliwat tuluy engke asup. Geus asup usahakeun urang langsung diuk jeung ulah ngobrol, boh eta ngobrol jeung babaturan di gigireun, atawa ngobrol ngaliwatan telepon. Mun kanyahoan ngobrol biasana urang dicarekan ku petugasna titah cicing.

Topic: slice of life
Kamera mirrorless nyaeta kamera nu teu mibogaan kaca atawa jendela bidik optik siga kamera DSLR, tapi kualitas gambarna satara sabab image sensor nu digunakeun oge sarua gedena. Ku sabab kitu, ukuran kamera mirrorless leuwih leutik jeung hampang tibatan kamera DSLR nu bisa ganti lensa. Ku teknologi ayeuna, kamera mirrorless aya ku bodi nu leuwih rupa-rupa jeung kisaran sensor nu rupa-rupa oge. Beuratna ngan 383 gram, kamera ieu emang dirancangna jang ningkatkeun stabilitas pas keur dicepengan. Dina kamera ieu aya oge monitor LCD tukang nu leuwih ipis 1,3 mm. Dilengkepan oge ku tuas fokus nu ngajadikeun pengoperasian kamera leuwih gancang. Biasana kamera ieu warnana hideung jeung silver.

Topic: technology
Habib Husein Jafar atawa nu sering dikenal ku sebutan Habib Jafar mangrupakeun salah sahiji tokoh agama nu lekat pisan jeung milenial. Anjeunna janten salah sahiji tokoh agama nu dipikaresep ku generasi milenial. Unggal nyampaikeun elmu, anjeunna selalu ngangge bahasa anu sederhama, simpel, jeung babari pisan ditarima ku nu ngadangukeun nana. Pembawaan na santai jeung teu ngadikte. Mun biasana tokoh agama sok nyampaikeun elmu make bahasa nu jarang familiar, tah Habib Jafar mah malah milarian bahasa sasederhana mungkin supaya bisa dipahami ku saluruh jamaah. Penamplan Habib Jafar oge teu jiga tokoh ulama nu sejen, anjeunna ngangge pakean nu simpel tapi emang pakean nu ngarepresentasikeun umat muslim. Mun debat, anjeunna cenderung ngangge pendekatan logika jeung analogi, janten katarima pisan sagala jawaban na teh da memang leres ayana dina akal.

Topic: religion
Neng Dini jeung rerencangannana tos gareulis pisan, nuju nungguan bakekok di payuneun bumi. Sok aya bakekok nu mawa budak kukurilingan ka lembur tatangga atawa ngaliwat ka tengah kota. Bakekok nyaeta mobil nu direka-reka dugi ka rame, jeung tempat diukna dijajarkeun ka tukang. Nu naek bakekok teh sanes budak hungkul, tapi oge aya kolot nu ngadampingan anakna. Neng Dini osok naek ieu angkutan wisata unggal burit.  Itung-itung ngabuburit, mayar lima rebu oge bisa nyengcle sawaregna ngurilingan lembur tatangga. Biasana mun uihkeun teh Neng Dini mah sok bobo, jadi kedah di pegat ku kolotna. Aya oge nu sok ngadat sabab hoyong keneh puputeran momobilan.

Topic: leisures
Hubungan baik jeung babaturan teh kudu pisan dijaga. Hiji hal penting nu jadi konci dina hubungan baik teh nyaeta kapercayaan. Mun geus jadi babaturan mah kudu geus bisa silih percaya kana sagala hal, ulah nepi ka silih sangka. Mun kapercayaan geus tumbuh mah bakal panceg dina hubungan babaturan teh. Mun kapercayaanna can kabentuk mah bakal silih tuduh, komo paling parah mah babari diadu dombakeun ku batur. Mantakna, kapercayaan ka jalma teh kudu pisan dijaga sabab bakal hese numbuhkeun nana, komo mun geus codat mah bakal leutik kamungkinan jeung percaya deuina. Kapercayaan teh jadi barang berharga nu oaling tinggi nilaina dima hubungan babaturan.

Topic: slice of life
Sedekah, salah sahiji amalan anu dianjurkeun ku agama. Dina Al-Qur’an Allah SWT nyebatkeun yen jalma-jalma anu migawe kahadean bakal meunang ganjaran anu hade oge. Malah, sedekah oge tiasa janten jalan pikeun meunangkeun kabagjaan jeung katengtreman dina kahirupan. Sedekah oge gaduh seeur pisan kautamaan, nyaeta ngadekeutkeun urang ka Allah SWT. Kalayan ngalaksanakeun amal soleh, jalmi bakal nampi ganjaran anu ageung ti Allah. Anu kadua nyaeta janten sumber kabagjaan. Ngabagikeun ka batur bakal ngajantenkeun jalma anu ngalakukeun kahadean ngarasa bagja. Sedekah oge tiasa janten jalan pikeun mukakeun panto rezeki. Ku ngalaksanakeun amal soleh, jalma bakal tumuwuh rasa hormat jeung kaabdian ka Allah SWT.

Topic: religion
Jalma nu resep lumpat tangtos kantos ngarasakeun ieu. Upami keur lumpat dada teh rasana engap teras napas jadi leuwih gancang. Upami tos nepi ka batas maksimal awak urang tiasa lumpat, suku mulai ngaderegdeg, dada engap, sareng  panon caang poek. Upami tos kitu urang kudu eren teras atur pernapasan tur reureuh. Eta teh tiasa kajadian kusabab asupan oksigen ka otak kirang. Biasana urang bakal ngarasakeun mual-mual oge. Nanging babaraha menit saatos reureuh sirah karasana ngeunaheun pisan geutih di sirah teh siga ngalir lancar nyieun pikiran urang janten fokus. Babaraha jam atanapi sapoe saatos lumpat awak urang tiasa ngarasa leuwih sehat tur seger buger.

Topic: sports
Di Bandung aya goreng emam di sisi jalan nu disebut Nasi Goreng 'Gondrong' di wewengkon dekeut jalan Siliwangi, samemeh Sabuga ITB. katelah longish sabab nu masak téh longish, keur masak basa sanajan jarak cabé jeung uyah tina pot masak kurang leuwih 2 m. Tapi tong hariwang, Bang 'Gandrong' licik bisa ngalungkeun 1 séndok uyah jeung cabé masing-masing kana panci. Anjeunna ngalakukeun sagalana tanpa parobahan digasruk-gasruk, dioseng-oseng, tambahan kecap jeung endog. saenggeus eta di saeutik atraksikeun pas ngabikeun emam goreng ka piring na sewang-sewang, jang kuring mah pikeun 15 rebu urang bisa ngarasakeun goreng mam nu ngeunah jeung loba mah wani pisan.

Topic: food & beverages
Naek gunung jadi salah sahiji kagiatan anu ekstrem sakaligus ngabungahkeun. Sabab pas geus nepi puncak urang bisa ninggali pemandangan nu henteu unggal poe bisa ditinggali. Tapi tangtuna butuh perjuangan bisa nepikeun ka puncak teh. Teu kabeh bisa nepi puncak komo anu fisikna rada lemah mah, nu aya kalakah ka pingsan. Soalna pernah kajadian basa naek gunung jeung babaturan nu can biasa, manehna kalakah utah jeung katirisan ku sabab cuacana nu teu nangtu. Kondisi fisik kudu diperhatikeun ceuk urang mah, ulah ngagugulung kana egois sabab hayang ngeunahna pas ninggali puncak, tapi kudu oge nyiapkeun dina ngajalankeun proses naek gunungna. Jadi mun sakirana teu kuat jeung kondisi fisik teu prima mendingan ulah naek gunung.

Topic: sports